**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2017. MÁJUS 22 -I RENDES ÜLÉSÉRŐL.**

 **Rendeletek:**

 **7/2017. (V. 31.)**

 **8/2017. (V. 31.)**

 **Határozatok:**

 **32/2017. (V. 22.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. május 22-i rendes üléséről.

Jelen vannak: Tóth Istvánné polgármester, Bogár István, Dormán Jenő, Simon Viktória,

 Patakiné Sümegi Mária Erzsébet, Sipos László képviselők,

 Fazekas István jegyző, Gombosné Bencze Ildikó Pénzügyi csoportvezető,

 Darabos Balázsné jegyzőkönyvvezető.

 Távol volt: Vizlendvai László képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Sipos László és Dormán Jenő képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./ Vízelvezetési kérelem

 Előadó: Tóth István Jánosné polgármester

2./ Az önkormányzat 2016. évi költségvetésének módosítása

 Előadó: Tóth István Jánosné polgármester

3./ Az önkormányzat 2016. évi költségvetési zárszámadása

 Előadó: Tóth István Jánosné polgármester

4./ Egyéb ügyek

**Zárt ülés:**

5./ Polgármester beszámolója polgármester hatáskörben hozott döntésekről

 Előadó: Tóth István Jánosné polgármester

1./ **Vízelvezetési kérelem**

 Előadó: Tóth István Jánosné polgármester

A napirend tárgyalásánál jelen volt Németh András.

Tóth István Jánosné polgármester Németh András levelét a képviselőtestület tagjai megkapták. A problémát szeretnék megoldani.

Németh András az álláspontját leírta várja a hozzászólásokat.

Bogár István fontos kérdés a csapadékvíz elvezetés megoldása. A levélben leírtak megvalósítása több milliós kiadással járnának az önkormányzatnak, amelyet legjobb szándékuk nélkül sem tudják finanszírozni. Az önkormányzat által elkészíttetett belvízelvezetési tervben is rangsorolva vannak az elvégzendő feladatok, vannak olyan területek, ahol a csapadékvíz elvezetés nincs megoldva. Az árkok tisztántartása a tulajdonos feladata. Nem jó ha az árkot megvásárolják hiszen a településen lévő többi vízelvezető árok is meg kellene vásárolni. Ezen esetben a vízelvezetés meg van oldva, a ház védve van. Nem tudja mi lenne jó a probléma megoldására.

Tóth István Jánosné polgármester többször szakértővel megnézték a területet, árajánlatot kértek a zárt árok folytatására és lecsövezésre, amely jelentős összeg. Az árok mellé épített kerítés megdőlt ezt az önkormányzat hajlandó helyreállítani, valamint az árok karbantartást elvégezni, ehhez szükséges lenne az árok utcai részről történ megközelítésének megoldása.

Sipos László voltak a helyszínen. Vannak lehetőségek és pénzügyi keret. A kerítés helyreállítása a megdöntés miatt jogos igény. A megközelítéssel a tisztítást lehetne megoldani. A levélben leírtak teljes megvalósítása anyagilag nem finanszírozható.

Németh András 1971-ben a szüleik döntöttek úgy, hogy átadják a területüket csapadékvíz elvezetés céljára. A saját területüket adták át.

A vízgyűjtő területek az évek során bővült. 1989 -2008-ig a terület per alatt állt mivel a szomszédok úgy gondolták, hogy az övék ez a terület. 20 évig zajlott a közigazgatási per.

Az árok az ő területükön volt, 2008-ban a per után tájékoztatták az önkormányzatot erről.

1997-ben gyűrű került lerakásra a területen. 2008-ban kérték a probléma megoldását. 1971. óta 46 év telt el és semmi nem történt. Azt ne mondják, hogy nincs pénz. Nem történt megoldás az önkormányzat részéről. 1971-ben fel lett ajánlva, hogy közösségi célokat használjon. A kerítés 1992-ben épült és már fél métert elmosott a korrózió.

Fazekas István jegyző kérdés, hogy bármilyen megegyezés születik ki a tulajdonos akivel a megállapodást meg lehetne kötni?

Németh András a szüleim a tulajdonosok. 1971-ben ajánlották fel. Az ingatlan-nyilvántartásban az átvezetés nem történt meg.

Tóth István Jánosné eddig egyértelműen nem volt leírva, hogy mit szeretnének.

Bogár István 1971. előtt árok volt-e?

Németh András az magánterület volt, 1997-ben történt a tanács részéről zárttá tétel az első szakaszon. 46 év után ezt nem érdemlik meg, hogy rendezzék.

Tóth István Jánosné nem indokolja semmi a lezárást.

Németh András a mederlapozás kell.

Tóth István Jánosné a ház mellett zárt rendszer van.

Németh András a mederlapozásnál a kerítés megáll fő probléma az eruzió. A 2015. évi szakértői jegyzőkönyvben is ez szerepel. Azt látja 2008-óta félnek ettől a dologtól, amiről nincs papír azzal nem kell foglalkozni. Közfeladatot lát el kössenek rá megállapodást. Egyezzenek meg 2 év alatt végezzék el a leírt munkát. Ha semmi nem történik az áteresz lezárásra kerül.

Tóth István Jánosné a víz akkor is ott fog folyni.

Bogár István kössenek megállapodást. Ha az önkormányzat tulajdonába kerülne, lehetne rá pályázni.

Németh András a tulajdonba adás csak a munka elvégzése után lehetséges.

Tóth István Jánosné keresik a megoldást, de nem azt jelenti, hogy minden árkot ki kellene burkolni.

Németh András hogyan várják el, hogy 120 méter árkot gondozzanak. A leírt munkákat 2 év alatt végezzék el azt tudja csak elfogadni.

Sipos László a terület megközelítését kellene megoldani a gondozhatóság érdekében.

Tóth István Jánosné a zárás és mederlapozás értelmét nem látja a víz a nyitott árokban is elfolyik. Nem érti miért kell lezárni. A nyári rendkívüli csapadék esetén sem volt probléma a víz elfolyásával itt.

Németh András 2019-ig a teljes levezetés a kért módon biztosítsa az önkormányzat.

Tóth István Jánosné szakemberrel ki kell menni, hogy mennyi a mederlapozás és mennyi lenne a zárt rész. Ezt fel kell méretni.

Bogár István nem lehet felelőtlenül ígérgetni.

Németh András más dolgokra van fedezet ezt pedig az asztal alá akarják söpörni.

Tóth István Jánosné polgármester holnap beszél egy kivitelező céggel nézze meg és kérjenek árajánlatot. A megállapodás tervezetet pedig elkészítik.

Németh András távozott az ülésről.

2./ **Az önkormányzat 2016. évi költségvetésének módosítása**

 Előadó: Tóth István Jánosné polgármester

/ Írásos előterjesztés a jegyzőkönyv melléklete./

Gombosné Bencze Ildikó pénzügyi csoportvezető elmondta, hogy a szükséges módosításokat elvégezte, amelynek egyrészt oka az állami normatíva változása valamint a képviselőtestület által hozott döntéseknek megfelelő módosítás.

Kérte, hogy az önkormányzat 2016. évi költségvetésének módosítását a képviselőtestület fogadja el.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal/ a következő rendeletet alkotta:

**Teskánd Község Önkormányzata 7/2017.(V.31.) önkormányzati rendelete**

/ Teskánd Község Önkormányzat Képviselőtestületének az önkormányzat 2016.évi költségvetéséről szóló 1/2016.(II.25.) önkormányzati rendeletének módosítása a jegyzőkönyv melléklete./

3./ **Az önkormányzat 2016.évi költségvetési zárszámadása**

 Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné a 2016. év pénzügyileg jól zárult. Az adóbevételek is jól alakultak.

Gombosné Bencze Ildikó pénzügyi csoportvezető elmondta, hogy a bölcsődei gyermeklétszám alakulása valamint az étkeztetési bevételek kedvező alakulása miatt plusz bevételhez jutott az önkormányzat.

Ezután tájékoztatta a képviselőtestületet az önkormányzat 2017. évi pénzügyi helyzetéről.

Megköszönte a Pénzügyi Bizottság munkáját.

Több hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 8/2017. (V.31.) önkormányzata rendelete**

/ Teskánd Község Önkormányzat Képviselőtestületének az önkormányzat 2016. évi zárszámadásáról szóló rendelete a jegyzőkönyv melléklete./

4./ **Egyéb ügyek**

Tóth István Jánosné polgármester tájékoztatta a képviselőtestületet az elmúlt ülés óta történt fontosabb eseményekről:

- a VIS MAIOR pályázat keretében a munkavégzés elkezdődött

- kulturális közfoglalkoztatás keretében 1 fő alkalmazására van még lehetőség

- az építési telkek hirdetése megtörtént

- a Hősök Napi megemlékezés vasárnap lesz.

Ezután ismertette a MAXIMA Életmód Klub kérelmét. Javasolta, hogy 20.000,- Ft támogatást adjanak.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal/ a következő határozatot hozta:

**Teskánd Község Önkormányzata 32/2017. számú határozata**

Teskánd Község Önkormányzat Képviselőtestülete 20.000,- Ft egyszeri támogatást állapít meg a Maxima Életmód Klub részére.

Dormán Jenő a fagylaltozó előtt kialakult parkolási probléma ügyében a jegyzőnek van-e hatásköre ?

Fazekas István jegyző a problémával mindként fél megkereste, a hivatal annyit tehet, hogy helyszíni bejárást hív össze a közlekedési hatóság megkeresésével.

A következő napirendet a képviselőtestület zárt ülés keretében tárgyalta.

 Kmf.

**Tóth István Jánosné Fazekas István**

**polgármester jegyző**

 Sipos László Dormán Jenő

 jegyzőkönyv-hitelesítők